CELEX: 32021D1798
Language: fi
Date: 2021-10-07 00:00:00
Title: Neuvoston päätös (EU) 2021/1798, annettu 7 päivänä lokakuuta 2021, Europolin pääjohtajan toimikauden jatkamisesta

12.10.2021   
               
               
                  FI
               
               
                  Euroopan unionin virallinen lehti
               
               
                  L 361/50
               
            
         NEUVOSTON PÄÄTÖS (EU) 2021/1798,
         annettu 7 päivänä lokakuuta 2021,
         Europolin pääjohtajan toimikauden jatkamisesta
         EUROOPAN UNIONIN NEUVOSTO, joka
         ottaa huomioon Euroopan unionin lainvalvontayhteistyövirastosta (Europol) sekä neuvoston päätösten 2009/371/YOS, 2009/934/YOS, 2009/935/YOS, 2009/936/YOS ja 2009/968/YOS korvaamisesta ja kumoamisesta 11 päivänä toukokuuta 2016 annetun Euroopan parlamentin ja neuvoston asetuksen (EU) 2016/794 (1) ja erityisesti sen 54 artiklan 3–5 kohdan,
         toimii viranomaisena, jolla on valtuudet nimittää Europolin pääjohtaja,
         ottaa huomioon Europolin hallintoneuvoston 15 päivänä maaliskuuta 2021 tekemän ehdotuksen,
         sekä katsoo seuraavaa:
         
                     (1)
                  
                  
                     Catherine DE BOLLE nimitettiin Europolin pääjohtajaksi 8 päivänä maaliskuuta 2018 annetulla neuvoston päätöksellä (2). Catherine DE BOLLEn toimikausi päättyy 1 päivänä toukokuuta 2022.
                  
               
                     (2)
                  
                  
                     Europolin pääjohtaja nimitetään neljän vuoden toimikaudeksi, jota asetuksen (EU) 2016/794 54 artiklan 4 kohdan mukaisesti voidaan jatkaa kerran.
                  
               
                     (3)
                  
                  
                     Europolin hallintoneuvoston 1 päivänä toukokuuta 2017 antamassa päätöksessä vahvistetaan Europolin pääjohtajan toimikauden jatkamista koskeva menettely.
                  
               
                     (4)
                  
                  
                     Hallintoneuvosto ilmoitti Euroopan parlamentille, että se ehdottaisi neuvostolle Catherine DE BOLLEn toimikauden jatkamista.
                  
               
                     (5)
                  
                  
                     Hallintoneuvosto ehdotti neuvostolle Europolin pääjohtajan Catherine DE BOLLEn toimikauden jatkamista.
                  
               
                     (6)
                  
                  
                     Neuvosto haluaa kyseisen ehdotuksen mukaisesti jatkaa Catherine DE BOLLEn toimikautta Europolin pääjohtajana,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Catherine DE BOLLEn toimikautta Europolin pääjohtajana jatketaan ajanjaksoksi, joka alkaa 2 päivänä toukokuuta 2022 ja päättyy 1 päivänä toukokuuta 2026, palkkaluokassa AD 16.
         
         
            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Luxemburgissa 7 päivänä lokakuuta 2021.
            
               
                  Neuvoston puolesta
               
               
                  Puheenjohtaja
               
               M. DIKAUČIČ
            
         
         
            (1)  EUVL L 135, 24.5.2016, s. 53.
         
            (2)  EUVL C 122, 9.4.2018, s. 1.